Op soek na ware geluk | Netwerk24
Op soek na ware geluk
Deur Stephan Joubert 17 Junie 2021 05:11
Die Nywerheidsrevolusie was vir die filosoof Bertrand Russell 'n groot deurbraak. Hy het gesê vir die eerste keer in die geskiedenis kan 'n nuwe wêreld nou geskep word waarbinne almal 'n redelike kans staan om gelukkig te wees. "Famous last words" of wat? In elk geval, almal smag na geluk.
Almal soek na huweliksmaats wat hulle gelukkig kan maak. Almal wil gelukkig wees by hul werk en kerk. Nogtans, ten spyte van die wêreld se obsessie met geluk, systap dit die meeste mense. Dalk gebeur dit omdat geluk nie 'n doel opsigself is nie, en met name nie vir gelowiges nie. Jesus leer ons in Joh. 15 dat ons in Hom moet bly. Solank as wat ons in Hom geanker is, vloei sy lewenskrag en vreugde deur ons. Om in Hom te bly, is om in sy blydskap geplant te wees en om dit te beleef.